
Jautājumi un atbildes.
Atklātam konkursam
“Rīgas civilās aizsardzības informācijas sistēmas (CAIS) izstrāde un uzturēšana”
Iepirkuma identifikācijas Nr. CAIP 2024/55

1. Jautājums
Tehniskās specifikācijas prasībā “FUNK-1.4. Administrators lietotāja grupai var pievienot vienu vai vairākas tiesību grupas, kā piemēram, bet ne tikai - Datu uzturētājs var uzturēt datus par vairākām organizācijām vienlaicīgi.” Šajā prasībā pirmo un vienīgo reizi parādās termins “lietotāju grupa”, lūgums skaidrot, kas ir domāts ar “lietotāju grupa”? Vai tas ir atsevišķs sistēmas klasifikators vai vienkārši individuāli lietotāji, kuriem tiek piešķirta viena un tā pati tiesību grupa? Vai Kandidātam ir jānodrošina “lietotāju grupas” izveidošanu, labošanu, dzēšanu? 

2. Jautājums
Atsaucoties uz tehniskās specifikācijas prasību “FUNK-2.3. Lietotājam ir iespēja meklēt pēc precīzi vai daļēji ievadīta teksta visā Sistēmas funkcionālo sadaļu saturā.”, lūdzam precizēt, vai ar meklēšanu “visā Sistēmas funkcionālo sadaļu saturā” ir domāta meklēšana katrā funkcionālajā sadaļā (piemēram, Datu pārlūkā, Incidentu uzkrāšana un analīze, u.c.) atsevišķi, izmantojot tīmekļa pārlūka iebūvēto meklēšanas funkcionalitāti, vai jānodrošina globāla meklēšanā visās Sistēmas sadaļās, neatkarīgi no lietotāja atrašanas vietas Sistēmā?

3. Jautājums
Atsaucoties uz tehniskās specifikācijas prasību “FUNK-5.7. Datu administrators varēs veikt minētā saraksta analīzi un eksportu .csv formātā.”, lūdzam precizēt ko nozīmē “veikt minētā saraksta analīzi”. Vai tā ir cilvēka darbība, vai zem tā domāta kāda papildus funkcionalitāte?

4. Jautājums
Tehniskās specifikācijas prasībā “FUNK-8.5. Sistēmā kā fona kartēm ir jābūt pieejamām šādām datu kopām: a. LĢIA jaunākā (ne vecāka kā 2021. gada) ortofoto karte;” ir norādīts, ka jāizmanto LĢIA jaunākā ortofoto karte, tomēr LĢIA mājas lapā publiski ir pieejamas tikai kartes 2016-2018.g. versija. Vai pareizi saprotam, ka jaunāku versiju nodrošinās Pasūtītājs?

5. Jautājums
Atsaucoties uz tehniskās specifikācijas prasību “FUNK-6.5. Datu administratoram ģenerētajā civilās aizsardzības plānā pārskatāmā veidā tiks attēlotas dokumentā eksistējošas kļūdas, atsauču trūkums u.c.”, lūdzam precizēt kā tiks definēti kritēriji šīm kļūdām un atsaucēm – kas šajā gadījumā būs kļūda, kādām jābūt atsaucēm? Vai tas tiks noteikts analīzes fāzē kopā ar Pasūtītāju?

6. Jautājums
Atsaucoties uz tehniskās specifikācijas prasību “FUNK-7.1. Sadaļā “Rokasgrāmata” lietotājam tiks nodrošināta pieejamā informācija par Sistēmas funkcionalitātes lietojumu:
· Tematiski video materiāli;
· Lasāma rokasgrāmata;
· BUJ (biežāk uzdotie jautājumi;
· Saziņa ar CAOIP.”,
lūdzam precizēt, vai  pareizi saprotam, ka lasāma rokasgrāmata ir domāta, piemēram, docx, pdf formāts, kas pieejams apskatīšanai vai lejupielādei sistēmā?
Kādā veidā tiek plānota funkcionalitāte saziņai ar CAOIP – apziņošanas e-pasts, SMS? 

Atbilde:
Komisija iepazīstas ar uzdotajiem jautājumiem, secina, ka to saturs ir apjomīgs, kā arī piedāvājuma iesniegšana noteikta 16.09.2024., un atbilstoši nolikuma 1.6.4.apakšpunktam, kur noteikts, ka laikus uzdots jautājums ir tad, ja pēc tā saņemšanas pasūtītājam ir pietiekams laiks atbildes sagatavošanai (piem., laiks konsultācijām ar ekspertu), vienlaikus ievērojot likumā noteiktos termiņus nolemj atbildi nesniegt, jo jautājumi ir apjomīgi un tie nav iesniegti laikus. 

